b'\n_START_ARTICLE_\n\xc4\xbdubom\xc3\xadr Luhov\xc3\xbd\n_START_SECTION_\n\xc4\x8cehoslova\xc4\x8dka\n_START_PARAGRAPH_\nKao i njegov stariji brat, Milan Luhov\xc3\xbd, nogometnu karijeru zapo\xc4\x8dinje 1977., u mla\xc4\x91im sekcijama nogometnog kluba M\xc5\xa0K P\xc3\xbachov, gdje igra sve do 1985. kada prelazi u seniorsku skupina. Kao senior P\xc3\xbachova igrao je jednu sezonu, u kojoj je nastupio 12 puta i pri tome upisao 2 pogotka. Tada\xc5\xa1nji menad\xc5\xbeer kluba, Jozef Jankech, uvidio je njegovu vrijednost te je ubrzo dobio ponudu iz bratislavskog Intera. Luhov\xc3\xbd je pristao na transfer i 1. lipnja 1985. potpisao ugovor s Interom na jednu godinu. Unato\xc4\x8d transferu, odigrao je svega pet utakmica u kojima nije dobio zna\xc4\x8dajniju priliku da iska\xc5\xbee svoje vje\xc5\xa1tine. Izraziv\xc5\xa1i nezadovoljstvo zbog premalo odigranih minuta, 1. lipnja 1986. potpisuje za Bansku Bystricu prvo za jednu sezonu, a ubrzo nakon toga i produljenje ugovora do 1. lipnja 1988. Za Bansku Bystricu odigrao je 15 susreta i upisao 3 zgoditka. Nakon isteka dvogodi\xc5\xa1njeg ugovora, klub za koji je "grijao klupu", sad ga svakako \xc5\xbeelio dovesti kao poja\xc4\x8danje. Luhov\xc3\xbd je pristao na drugu priliku, i potpisao ugovor sa Interom za sezonu 1988./89., s istekom ugovora 1. lipnja 1989. Iako se ne zna to\xc4\x8dan iznos transfera, bio je jedan od najve\xc4\x87ih u vrijeme 1980-ih u \xc4\x8cehoslova\xc4\x8dkoj, dok se naziralo vidno odcjepljenje, \xc4\x8diji je glavni pokreta\xc4\x8d bila Bar\xc5\xa1unasta revolucija. Te sezone, \xc4\x8cehoslova\xc4\x8dke prve lige 1989./90., bio je glavni napada\xc4\x8d Intera. U 53 nastupa zabio je 20 pogodaka i time postao najbolji strijelac Prve lige. No, unato\xc4\x8d tome Sparta Prag je osvojila svoj 23. naslov prvaka, a Inter je u kona\xc4\x8dnici zavr\xc5\xa1io na 3. mjestu.\n_START_SECTION_\nEuropa i Japan\n_START_PARAGRAPH_\nSvojom odli\xc4\x8dnom igrom u rodnoj \xc4\x8cehoslova\xc4\x8dkoj do\xc5\xa1ao je i na dobar glas u Europi, a za njega se se najvi\xc5\xa1e zanimali Francuzi od kojih je zanimanje predvodio FC Martigues. Nakon nekoliko neuspjelih poku\xc5\xa1aja, menad\xc5\xbeer Martiguesa je uspio nagovoriti Luhovijevog menad\xc5\xbeera Jozef Jankecha na transfer, tako da je Luhov\xc3\xbd za francuski klub potpisao isti dan na koji mu je istekao ugovor u Interu. Time je postao jedan od rijetkih \xc4\x8dehoslova\xc4\x8dkih nogometa\xc5\xa1a koji su potpisali za neki strani klub. Za FC Matrigues je tijekom dvije sezone odigrao 54 utakmice i pritom ostvario 33 pogotka, no unato\xc4\x8d njegovoj sjajnoj igri klub je iz Ligue 2 ("Divizije 2") bio degradiran u tre\xc4\x87i razred francuske nogometne lige. Krajem svibnja i po\xc4\x8detkom lipnja 1992. vrijeme isteka ugovora, klupski menad\xc5\xbeer Christian Sarramagna dobio je ponudu od starog znalca, Intera iz Bratislave, dvogodi\xc5\xa1njeg ugovora za sezonu 1992./93. i 1993./94. Luhov\xc3\xbd je pristao i 1. lipnja 1992. potpisao po tre\xc4\x87i put dvoogodi\xc5\xa1nji ugovor sa Interom. Tijekom sljede\xc4\x87e dvije sezone bio je glavni igra\xc4\x8d Intera, odigrav\xc5\xa1i 44 susreta i pritom pogodiv\xc5\xa1i protivni\xc4\x8dku mre\xc5\xbeu 29 puta, \xc5\xa1to zna\xc4\x8di da je gol dao savke 1,51 utakmice. Istekom ugovora 1994. potpisuje s japanskim nogometnim klubom Urawa Red Diamonds na jednu sezonu. Za Japance je odigrao 16 utakmica i pritom zabio 8 golova, po jedan na dvije utakmice. 1995. po \xc4\x8detvrti put potpisuje za Inter, kao i po obi\xc4\x8daju, na dvije godine. Ovaj put je odigrao rekordnih 56 utakmica i zabio 22 gola. Tijekom 1997. i 1998. igrao je za Spartaka iz Trnave, gdje je u 24 susreta dao 17 golova. Sljede\xc4\x87e dvije godine (1998. - 2000.) igrao je za austrijski klub Grazer AK i u 21 susretu austrijske Bundeslige dao 3 gola. Svoju klupsku karijeru zavr\xc5\xa1io je u bratislavskom ni\xc5\xbeeliga\xc5\xa1u MFK Petr\xc5\xbealka, u koji je do\xc5\xa1ao kao posudba iz FC K\xc3\xa4rnterna (posudba iz Grazera AK) i odigrao 6 utakmica zabiv\xc5\xa1i svoj posljednji profesionalni gol.\n_START_SECTION_\nReprezentativna karijera\n_START_PARAGRAPH_\nLuhov\xc3\xbd je za \xc4\x8cehoslova\xc4\x8dku nogometnu reprezentaciju upisao dva, a za Slova\xc4\x8dku nogometnu reprezentaciju 9 nastupa.'